ddrg/super_eurlex huggingface dataset:
Euroopa Liidu Teataja L 363 , 31/12/1980 Lk 0082 - 0082

Soomekeelne eriväljaanne: Peatükk 3 Köide 12 Lk 0265

Kreekakeelne eriväljaanne: Peatükk 03 Köide 32 Lk 0190

Rootsikeelne eriväljaanne: Peatükk 3 Köide 12 Lk 0265

Hispaaniakeelne eriväljaanne: Peatükk 03 Köide 20 Lk 0127

Portugalikeelne eriväljaanne Peatükk 03 Köide 20 Lk 0127



Komisjoni määrus (EMÜ) nr 3478/80, 30. detsember 1980, millega muudetakse teatavaid seemnesektori määrusi seoses Kreeka ühinemisega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Kreeka ühinemisakti, [1] eriti selle artikli 146 lõiget 2, ning arvestades, et: vastavalt Kreeka ühinemisakti artiklile 22 koostatakse kõnealuse akti II lisas loetletud aktide kohandused kooskõlas kõnealuses lisas sätestatud suunistega; samuti on vaja kohandada pärast ühinemisakti allakirjutamist vastuvõetud akte, mille kehtivusaeg kestab kauem kui 1. jaanuarini 1981; seemnesektoris on vaja lisada teatavad kreekakeelsed väljendid komisjoni 22. juuni 1976. aasta määrusele (EMÜ) nr 1445/76, millega määratakse kindlaks Lolium perenne L. erinevate sortide loetelu, [2] viimati muudetud määrusega (EMÜ) nr 1501/80, [3] ja komisjoni 6. juuni 1979. aasta määrusele (EMÜ) nr 1119/79, millega nähakse ette seemnete impordilitsentside süsteemi rakendamise erisätted, [4] muudetud määrusega (EMÜ) 1516/79 [5], ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1445/76 muudetakse järgmiselt. 1) I lisa pealkirja lisatakse järgmine tekst: "Παράρτημα Ι" "Ποικιλίαι μακρόβιοι όψιμοι ή ήμιόψιμοι." 2) II lisa pealkirja lisatakse järgmine tekst: "Παράρτημα ΙI" "Ποικιλίαι βραχύβιοι, ήμιόψιμοι, ήμιπρώιμοι." Artikkel 2 Määruse (EMÜ) nr 1119/79 artikli 6 lõikele 2 lisatakse järgmine tekst: "Είσαγωγή στά πλαίσια ένός συμβολαίου πολλαπλασιαμοϋ." Artikkel 3 Käesolev määrus jõustub 1. jaanuaril 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. detsember 1980 Komisjoni nimel asepresident Finn Gundelach [1] EÜT L 291, 19.11.1979, lk 17. [2] EÜT L 161, 23.6.1976, lk 10. [3] EÜT L 149, 17.6.1980, lk 25. [4] EÜT L 139, 7.6.1979, lk 13. [5] EÜT L 184, 20.7.1979, lk 14. --------------------------------------------------
Euroopa Liidu Teataja L 259 , 02/10/1980 Lk 0006 - 0007

Soomekeelne eriväljaanne: Peatükk 3 Köide 12 Lk 0132

Kreekakeelne eriväljaanne: Peatükk 03 Köide 31 Lk 0022

Rootsikeelne eriväljaanne: Peatükk 3 Köide 12 Lk 0132

Hispaaniakeelne eriväljaanne: Peatükk 03 Köide 19 Lk 0062

Portugalikeelne eriväljaanne Peatükk 03 Köide 19 Lk 0062



Nõukogu määrus (EMÜ) nr 2530/80, 30. september 1980, millega muudetakse määrust (EMÜ) nr 315/68, millega määratakse kindlaks lillesibulate, juuremugulate ja varremugulate kvaliteedistandardid EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] eriti selle artiklit 3, võttes arvesse komisjoni ettepanekut ning arvestades, et: nõukogu 12. märtsi 1968. aasta määruse (EMÜ) nr 315/68 (millega määratakse kindlaks lillesibulate, juuremugulate ja varremugulate kvaliteedistandardid, [2] viimati muudetud määrusega (EMÜ) nr 338/77 [3]) lisas kehtestatakse sätted suuruse järgi jaotamise kohta; need sätted ei hõlma tooteid Allium neapolitanum, Ixia, Eranthis cilicica ja hiemalis, Fritillaria meleagris ja selle kultivare ja hübriide, ning Sparaxis tricolor ja selle kultivare ja hübriide; kvaliteedistandardite eesmärgi paremaks saavutamiseks tuleks need tooted lisada kõnealusesse lisasse, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses loetletud tooted ja nendega seotud sätted lisatakse tähestiku järgi määruse (EMÜ) nr 315/68 lisa III jao tabelisse. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. juulist 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. september 1980 Nõukogu nimel eesistuja C. Ney [1] EÜT L 55, 2.3.1968, lk 1. [2] EÜT L 71, 21.3.1968, lk 1. [3] EÜT L 48, 19.2.1977, lk 1. -------------------------------------------------- LISA Toote botaaniline kirjeldus | Liigitamise meetod | Minimaalne suurus | Liigitamine suuruse järgi | Allium neapolitanum | A | 3,0 cm | 3-4; 4-5; 5 ja üle selle | Ixia | A | 4,0 cm | 4-5; 5-7; 7 ja üle selle | Eranthis cilicica | A | 3,5 cm | 3,5-4; 4-6; 6 ja üle selle | Eranthis hiemalis | A | 4,0 cm | 4-5; 5-7; 7 ja üle selle | Fitillaria meleagris, selle kultivarid ja hübriidid | A | 6,0 cm | 6-8; 8 ja üle selle | Sparaxis tricolor, selle kultivarid ja hübriidid | A | 3,5 cm | 3,5-4; 4-6; 6 ja üle selle | --------------------------------------------------
Euroopa Liidu Teataja L 305 , 14/11/1980 Lk 0017 - 0017

Soomekeelne eriväljaanne: Peatükk 3 Köide 12 Lk 0193

Kreekakeelne eriväljaanne: Peatükk 03 Köide 31 Lk 0172

Rootsikeelne eriväljaanne: Peatükk 3 Köide 12 Lk 0193

Hispaaniakeelne eriväljaanne: Peatükk 03 Köide 19 Lk 0167

Portugalikeelne eriväljaanne Peatükk 03 Köide 19 Lk 0167



Komisjoni määrus (EMÜ) nr 2940/80, 13. november 1980, millega muudetakse määrust (EMÜ) nr 1963/79, milles sätestatakse teatavate konservide tootmisel kasutatava oliiviõli tootmistoetuse üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 1917/80, [2] võttes arvesse nõukogu 23. novembri 1978. aasta määrust (EMÜ) nr 2749/78 õli- ja rasvakaubanduse kohta ühenduse ja Kreeka vahel, [3] võttes arvesse nõukogu 26. märtsi 1979. aasta määrust (EMÜ) nr 591/79, millega nähakse ette teatavate konservide tootmisel kasutatava oliiviõli tootmistoetuse üldeeskirjad, [4] eriti selle artiklit 9, ning arvestades, et: määruse (EMÜ) nr 591/79 artikli 4 lõikes 1 ja artikli 5 lõikes 2 sätestatakse, et ühenduses toodetud ja konservide tootmisel kasutatava oliiviõli puhul makstakse tootmistoetust, millele lisandub toetuse kohaldamise päeval kehtiv tarbimistoetus; konservide tootmisel kasutatava ühendusest pärit oliiviõli puhul, mille tootjad on ostnud pakendites, mille netomaht ei ületa viit liitrit, on makstud määruse nr 136/66/EMÜ artiklis 11 sätestatud tarbimistoetust; sellest tulenevalt võib määruse (EMÜ) nr 591/79 artikli 4 lõikes 1 ja artikli 5 lõikes 2 sätestatud tootmistoetust maksta üksnes sellise ühenduses toodetud oliiviõli puhul, mille konservitootjad on ostnud pakkimata; määrust (EMÜ) nr 1963/79 [5] tuleks vastavalt muuta, käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1963/79 muudetakse järgmiselt. 1. Artikli 1 punkt a muudetakse järgmiseks: "a) vabrikusse saabunud oliiviõli kogus päritolu ja esitluse põhjal;". 2. Lisatakse artikkel 9a: "Artikkel 9a Toetuse summa arvutamisel kohaldatakse määruse (EMÜ) nr 591/79 artikli 4 lõike 1 teise lõigu või artikli 5 lõike 2 sätteid üksnes juhul, kui konservide tootmisel kasutatud oliiviõli on valmistatud ühenduses ja tootja on selle ostnud pakendites, mille netomaht on üle viie liitri." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. november 1980 Komisjoni nimel asepresident Finn Gundelach [1] EÜT L 172, 30.9.1966, lk 3025/66. [2] EÜT L 186, 19.7.1980, lk 1. [3] EÜT L 331, 28.11.1978, lk 1. [4] EÜT L 78, 30.3.1979, lk 2. [5] EÜT L 227, 7.9.1979, lk 10. --------------------------------------------------
Nõukogu määrus (EMÜ) nr 3485/80,

22. detsember 1980,

millega muudetakse määrust (EMÜ) nr 2782/75 haudemunade ja kodulindude tibude tootmise ja turustamise kohta seoses Kreeka ühinemisega

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse 1979. aasta ühinemisakti, eriti selle artiklit 146,

võttes arvesse komisjoni ettepanekut

ning arvestades, et:

seoses Kreeka ühinemisega on vaja muuta nõukogu 29. oktoobri 1975. aasta määrust (EMÜ) nr 2782/75 haudemunade ja kodulindude tibude tootmise ja turustamise kohta, [1]

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 2782/75 muudetakse järgmiselt.

1. Artikli 5 lõige 3 asendatakse järgmisega:

"3. Haudemune veetakse ainult täielikult puhastes pakendites, mis sisaldavad ainult ühe linnuliigi, -kategooria või -tüübi haudemune, mis pärinevad ühest ja samast tootmisüksusest ja on tähistatud vähemalt sõnadega: "eggs for hatching", "rugeaeg", "Bruteier", "αύγά πρός έκκόλαψιν", "œufs à couver", "uova da cova" või "broedeieren"."

2. Artikkel 6 asendatakse järgmisega:

"Artikkel 6

Kolmandatest riikidest pärit haudemune võib sisse vedada ainult juhul, kui neile on vähemalt kolme millimeetri kõrguste tähtedega trükitud päritoluriigi nimi ja sõnad: "hatching", "rugeaeg", "Brutei", "πρός έκκόλαψιν", "à couver", "cova" või "broedei". Nende pakendid peavad sisaldama ainult ühe linnuliigi, -kategooria või -tüübi haudemune, mis on pärit samast päritoluriigist ja samalt saatjalt ning millele on märgitud vähemalt järgmised andmed:

a) munadele trükitud tähised;

b) kodulinnuliik, kellelt munad pärinevad;

c) saatja nimi või ärinimi või aadress."

Artikkel 2

Käesolev määrus jõustub 1. jaanuaril 1981.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. detsember 1980

Nõukogu nimel

eesistuja

J. Santer

[1] EÜT L 282, 1.11.1975, lk 100.

--------------------------------------------------
31981R1208R(04)
7.5.1981 L 123/3 EUROOPA ÜHENDUSTE TEATAJA
Nõukogu 28. aprilli 1981. aasta määruse (EMÜ) nr 1208/81 (millega määratakse kindlaks ühenduse täiskasvanud
veiste rümpade liigitusskaala) parandus
(Euroopa Liidu Teataja eriväljaanne 2004, 03. Põllumajandus, 05. köide, lk 20)
Leheküljel 20 artikli 2 lõikes 2 asendatakse sõnad “– ilma selgroota” sõnadega “– ilma seljaajuta”.03/46. kd 273 Euroopa Liidu Teataja ET
Official Journal L 002 , 01/01/1981 P. 0014 - 0014

Swedish special edition: Chapter 3 Volume 13 P. 0003

Portuguese special edition Chapter 03 Volume 20 P. 0165

Finnish special edition: Chapter 3 Volume 13 P. 0003

Spanish special edition: Chapter 03 Volume 20 P. 0165



KOMISJONI MÄÄRUS (EMÜ) nr 22/81, 1. jaanuar 1981, millega muudetakse määrust (EMÜ) nr 1204/72, milles sätestatakse õliseemnete toetuste süsteemi üksikasjalikud rakenduseeskirjad, ja määrust (EMÜ) nr 3136/78, milles sätestatakse oliiviõli impordimaksu pakkumismenetluse teel kindlaksmääramise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1917/80,2 eriti selle artikli 16 lõiget 6 ja artikli 27 lõiget 5, ning arvestades, et: määruse (EMÜ) nr 1204/723 (viimati muudetud määrusega (EMÜ) nr 2924/804) artikli 8 lõikes 4 ja määruse (EMÜ) nr 3136/785 (viimati muudetud määrusega (EMÜ) nr 1037/796) artikli 1 lõike 1 teises lõigus on sätestatud eri liikmesriikides abisertifikaatide ja impordilitsentside taotluste esitamise tähtaegade kindlaksmääramise meetod; nimetatud sätted vastasid komisjoni 17. jaanuari 1975. aasta määruse (EMÜ) nr 193/75 (millega kehtestatakse põllumajandustoodete impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad,7 viimati muudetud määrusega (EMÜ) nr 2471/808) artikli 6 lõikele 3; viimati nimetatud artikli muutmise tõttu tuleks kohandada määrusi (EMÜ) nr 1204/72 ja (EMÜ) nr 3136/78, et need sisaldaks viidet Brüsseli kohalikule ajale; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 1204/72 artikli 8 lõige 4 asendatakse järgmisega: "4. Käesolevas määruses kindlaksmääratud kellaajad on esitatud Belgia aja järgi." 2. Määruse (EMÜ) nr 3136/78 artikli 1 lõike 1 teine lõik asendatakse järgmisega: "Taotluste esitamise tähtaeg on kell 16.00 Belgia aja järgi." Artikkel 2 Käesolev määrus jõustub 1. jaanuaril 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. jaanuar 1981 Komisjoni nimel president Roy JENKINS 1 EÜT 172, 30.9.1966, lk 3025/66. 2 EÜT L 186, 19.7.1980, lk 1. 3 EÜT L 133, 10.6.1972, lk 1. 4 EÜT L 304, 13.11.1980, lk 16. 5 EÜT L 370, 30.12.1978, lk 72. 6 EÜT L 130, 29.5.1979, lk 20. 7 EÜT L 25, 31.1.1975, lk 10. 8 EÜT L 254, 26.9.1980, lk 23.
Euroopa Liidu Teataja L 147 , 04/06/1981 Lk 0001 - 0001

Hispaaniakeelne eriväljaanne: Peatükk 02 Köide 8 Lk 0255

Portugalikeelne eriväljaanne Peatükk 02 Köide 8 Lk 0255



Nõukogu määrus (EMÜ) nr 1492/81, 19. mai 1981, Euroopa Majandusühenduse, Šveitsi Konföderatsiooni ja Austria Vabariigi vahelise lepingu (ühenduse transiidieeskirjade kohaldamise laiendamiseks) kreekakeelset teksti käsitleva lepingu sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: ühendusega ühinemise järel on Kreeka Vabariigi jaoks siduv Euroopa Majandusühenduse, Šveitsi Konföderatsiooni ja Austria Vabariigi vaheline leping ühenduse transiidieeskirjade kohaldamise laiendamise kohta, [1] millele kirjutati alla 12. juulil 1977; see leping on koostatud hollandi, inglise, itaalia, prantsuse, saksa ja taani keeles, kõik kuus teksti on võrdselt autentsed; nüüd tuleb kreekakeelne tekst muuta eespool nimetatud tekstidega samaväärseks; leping 12. juuli 1977. aasta lepingu kreekakeelse teksti kohta tuleks heaks kiita, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks leping Euroopa Majandusühenduse, Šveitsi Konföderatsiooni ja Austria Vabariigi vahelise lepingu (ühenduse transiidieeskirjade kohaldamise laiendamiseks) kreekakeelse teksti kohta. Lepingu tekst on lisatud käesolevale määrusele. Artikkel 2 Nõukogu eesistuja edastab lepingu artikliga 2 ettenähtud teate. [2] Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. mai 1981 Nõukogu nimel eesistuja D. F. van der Mei [1] EÜT L 142, 9.6.1977, lk 1. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Nõukogu määrus (EMÜ) nr 3021/81,

19. oktoober 1981,

millega Kreeka ühinemise tõttu kohandatakse määrust (EMÜ) nr 1108/70, millega kehtestatakse infrastruktuurikulude raamatupidamissüsteem raudtee-, maantee- ja siseveetranspordi suhtes

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 75,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

nõukogu on asutamislepingu artikli 198 esimese lõigu kohaselt konsulteerinud komisjoni ettepaneku osas majandus- ja sotsiaalkomiteega; komitee ei ole suutnud esitada oma arvamust nõukogu määratud tähtajaks; asutamislepingu artikli 198 teine lõik ei takista arvamuse puudumisel nõukogu edasist tegutsemist; nõukogu arvates peab ta seda võimalust kasutama, pidades silmas vajalike muudatuste kiire vastuvõtmise tähtsust;

määrust (EMÜ) nr 1108/70, [2] muudetud määrusega (EMÜ) nr 1384/79, [3] tuleks kohandada nii, et kõnealuse määruse lisa hõlmaks ka Kreeka raudteevõrku,

ON VASTU VÕTNUD KÄESOLEVA MÄÄRUSE:

Artikkel 1

"Kreeka Vabariik

- Οργανισμός Σιδηροδρόμων Ελλάδος A.E. (ΟΣΕ)."

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. jaanuarist 1981.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 19. oktoober 1981

Nõukogu nimel

eesistuja

P. Walker

[1] EÜT C 144, 15.6.1981, lk 36.

[2] EÜT L 130, 15.6.1970, lk 4.

[3] EÜT L 167, 5.7.1979, lk 1.

--------------------------------------------------
Euroopa Liidu Teataja L 306 , 27/10/1981 Lk 0008 - 0009

Hispaaniakeelne eriväljaanne: Peatükk 03 Köide 23 Lk 0156

Portugalikeelne eriväljaanne Peatükk 03 Köide 23 Lk 0156



Komisjoni määrus (EMÜ) nr 3052/81, 26. oktoober 1981, millega muudetakse määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud Kreeka ühinemisaktiga, eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81 [2] kehtestatakse piimaja piimatootesektoris pakkumiskutsete väljastamise õigusega asutuste nimekiri importivates kolmandates riikides; komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust arvesse võttes tuleks käesoleva määruse lisas loetletud asutused sellesse nimekirja lisada; käesolevas määruses sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE : Artikkel 1 Käesoleva määruse lisas loetletud asutused lisatakse määrusele (EMÜ) nr 2730/81 lisatud kolmandates riikides pakkumiskutseid väljastavate asutuste nimekirja. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. novembrist 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. oktoober 1981 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 272, 26.9.1981, lk 25. -------------------------------------------------- LISA Importiv riik | Väljaandev asutus | BELIZE | The Marketing Board PO Box 479 117, North Front Street Belize City | BULGAARIA | Agro Commerce 2, rue Gavril Guenou Sofia 1000 Bulgarocoop 99, rue Rakovski Sofia 1000 | IRAAK | State Enterprise for Foodstuff Trading PO Box 14122 Baghdad | LIIBÜA | The General Dairies and Products Company PO Box 5318 Tripoli | --------------------------------------------------
Euroopa Liidu Teataja L 208 , 28/07/1981 Lk 0007 - 0007

Soomekeelne eriväljaanne: Peatükk 3 Köide 13 Lk 0188

Hispaaniakeelne eriväljaanne: Peatükk 03 Köide 22 Lk 0234

Rootsikeelne eriväljaanne: Peatükk 3 Köide 13 Lk 0188

Portugalikeelne eriväljaanne Peatükk 03 Köide 22 Lk 0234



Komisjoni määrus (EMÜ) nr 2120/81, 27. juuli 1981, millega muudetakse määrust nr 467/67/EMÜ, millega määratakse kindlaks riisi töötlemise eri etappide ümberarvestuskursid, töötlemiskulud ja kõrvalsaaduste väärtus EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. juuni 1976. aasta määrust (EMÜ) nr 1418/76 riisituru ühise korralduse kohta, [1] viimati muudetud Kreeka ühinemisaktiga, [2] eriti selle artiklit 19, ning arvestades, et: komisjoni määruse nr 467/67/EMÜ [3] (viimati muudetud määrusega (EMÜ) nr 2119/80 [4]) artiklites 2 ja 3 on kindlaks määratud töötluskulud ja kõrvalsaaduste väärtus töötlemise eri etappidel; pärast hinnasuundumusi on töötlemiskulud ja kõrvalsaaduste väärtus muutunud; nimetatud kulud ja väärtused tuleks määrata kindlaks kogu ühenduse jaoks; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust nr 467/67/EMÜ muudetakse järgmiselt. 1. Artikkel 2 asendatakse järgmisega: "Artikkel 2 1. Töötlemiskulud, mida võetakse arvesse koorimata riisi ümberarvestamisel kooritud riisiks, on 39,47 eküüd ühe tonni koorimata riisi kohta. 2. Töötlemiskulud, mida võetakse arvesse kooritud riisi ümberarvestamisel kroovitud riisiks, on 39,47 eküüd ühe tonni kooritud riisi kohta. 3. Poolkroovitud riisi ümberarvestamisel kroovitud riisiks töötlemiskulusid arvesse ei võeta." 2. Artikkel 3 asendatakse järgmisega: "Artikkel 3 1. Koorimata riisi kooritud riisiks töötlemisel saadud kõrvalsaaduste väärtus võrdub nulliga. 2. Kooritud riisi kroovitud riisiks töötlemisel saadud kõrvalsaaduste väärtus on: a) 40,18 eküüd tonni kooritud ümarateralise riisi kohta; b) 50,61 eküüd tonni kooritud pikateralise riisi kohta. 3. Poolkroovitud riisi kroovitud riisiks töötlemisel saadud kõrvalsaaduste väärtus on: a) 12,37 eküüd tooni poolkroovitud ümarateralise riisi kohta; b) 13,68 eküüd tonni poolkroovitud pikateralise riisi kohta." Artikkel 2 Käesolev määrus jõustub järgmisel päeval pärast avaldamist Euroopa Ühenduste Teatajas. Määrust kohaldatakse alates 1. septembrist 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1981 Komisjoni nimel president Gaston Thorn [1] EÜT L 166, 25.6.1976, lk 1. [2] EÜT L 291, 19.11.1979, lk 17. [3] EÜT L 204, 24.8.1967, lk 1. [4] EÜT L 206, 8.8.1980, lk 20. --------------------------------------------------
Euroopa Liidu Teataja L 197 , 20/07/1981 Lk 0032 - 0032

Hispaaniakeelne eriväljaanne: Peatükk 03 Köide 22 Lk 0186

Portugalikeelne eriväljaanne Peatükk 03 Köide 22 Lk 0186



Nõukogu määrus (EMÜ) nr 1946/81, 30. juuni 1981, investeeringutoetuste piiramise kohta piimatootmissektoris EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse assamblee arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 17. aprilli 1972. aasta direktiivi 72/159/EMÜ (talumajapidamiste kaasajastamise kohta, [4] viimati muudetud direktiiviga 81/528/EMÜ [5]) artikli 8 lõike 1 punktiga b nähakse ette toetuse andmine arengukava elluviimiseks vajalikeks investeeringuteks; ühenduse turu tasakaalu eesmärgi arvessevõtmiseks ei tohiks, välja arvatud teatavatel eritingimustel, piimatootmissektorisse investeerimise puhul toetust anda, ON VASTU VÕTNUD KÄESOLEVA MÄÄRUSE: Artikkel 1 1. Investeeringutoetused piimatootmissektoris keelatakse, välja arvatud juhul, kui toetust antakse talupidajatele, kes rakendavad direktiivi 72/159/EMÜ kohaselt arengukava või ühiste meetmete raames talumajapidamise arengukavasid. 2. Lõikes 1 nimetatud toetused piiratakse selliste investeeringutega, mis võimaldavad direktiivi 72/159/EMÜ artikli 4 lõikes 2 määratletud võrreldava sissetuleku saavutamist kuni 1,5 inimtööühiku puhul talumajapidamise kohta, ja kõnealuste toetuste andmise puhul kehtib tingimus, et investeeringuga tohib suurendada arengukava lõpuks lüpsilehmade arvu kuni 40ni inimtööühiku kohta. Rohkem kui 1,5 inimtööühikuga talumajapidamiste puhul võib toetust anda selliste investeeringute korral, mis võimaldavad suurendada arengukava lõppedes lüpsilehmade arvu kuni 15 %. 3. Liikmesriikidel on lubatud anda investeeringutoetust talupidajatele, kes ei esita arengukava, tingimusel et investeeringuga suurendatakse lüpsilehmade arvu kuni 40ni talumajapidamise kohta. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. juuni 1981 Nõukogu nimel eesistuja G. Braks [1] EÜT C 124, 17.5.1979, lk 1. [2] EÜT C 85, 8.4.1980, lk 57. [3] EÜT C 53, 3.3.1980, lk 22. [4] EÜT L 96, 23.4.1972, lk 1. [5] EÜT L 197, 20.7.1981, lk 41. --------------------------------------------------